is is hbs_lat es is is en kk is is hbs_lat en br is is hbs_lat en kk is is en tr en is en en en da da da en is it nl is is is de is is is de is is is is is is is is is is is is de is is is is is is pl is is is is de is is is is hu hu is sv nb is hu
Sé munur á uppsetningu texta hér að neðan og í PDF skjali gildir PDF skjalið.
um flokkun vöru og þjónustu vegna vörumerkja.
Flokkaskráin er í samræmi við 11. útgáfu alþjóðlegu skrárinnar um flokkun vöru og þjónustu við skráningu vörumerkja samkvæmt Nice-samningnum sem tók gildi 1. janúar 2017 og þær breyt­ingar sem átt hafa sér stað frá þeim tíma. Flokkaskráin er uppfærð með rafrænum hætti um hver áramót.
Breytingar þann 1. janúar 2018.
Eftirfarandi breytingar verða á yfirskriftum flokkaskrárinnar frá og með 1. janúar 2018.
Flokkur 1: Orðalaginu „til að nota“ er breytt í „til nota“. Komma á eftir orðinu „vísindastörf“ fellur brott og í stað þess kemur orðið „og“ á undan orðinu „ljósmyndun“. Tilgreiningin „áburður“ er flutt aftar í yfirskriftina. Tilgreiningunni „slökkviefni“ er breytt í „slökkvi- og eldvarnarefni“. Tilgreiningin „efni til varðveislu á matvælum“ er felld brott. Tilgreiningunni „sútunarefni“ er breytt í „efni til sútunar á dýraskinnum og -húðum“. Tilgreiningunni „lím og bindiefni til iðnaðarnota“ er breytt í „lím og bindiefni til nota í iðnaði“. Eftirfarandi til­grein­ingum er bætt við: „kítti og önnur fyllingarefni; molta, áburður, gróðuráburður; líffræðilegar efnablöndur til nota í iðnaði og vísindum“.
Flokkur 2: Tilgreiningunni „litunarefni“ er bætt við á eftir tilgreiningunni „litarefni“. Til­grein­ing­unni „blek til prentunar, merkingar og fyrir leturgröft“ er bætt við þar á eftir. Tilgrein­ingin „litfestir“ er felld brott.
Flokkur 3: Í upphafi yfirskriftarinnar er bætt við: „Ólyfjabættar fegrunar- og snyrtivörur; ólyfjabættar tannhirðuvörur; ilmvörur, ilmolíur“. Tilgreiningarnar „lyflausar sápur“, „lyflausar snyrtivörur“, „lyflaus hárvötn“ og „lyflausar tannhirðuvörur“ eru felldar brott.
Flokkur 4: Tilgreiningunni „vax“ er bætt við á eftir tilgreiningunni „Olíur og feiti til iðnaðar“. Tilgreiningin „(þar með talið eldsneyti fyrir hreyfla)“ er felld brott.
Flokkur 7: Í stað „og“ á milli „Vélar og smíðavélar“ kemur komma og á eftir „smíðavélar“ er tilgreiningunni „orkuknúnar vélar“ bætt við. Svigar um „(þó ekki í landfarartæki)“ í yfir­skrift­inni eru felldir brott. Í stað „sem ekki eru handknúnar“ á eftir tilgreiningunni „land­bún­aðarvélar“ kemur „aðrar en handknúin handverkfæri“.
Flokkur 8: Tilgreiningin „beltisvopn, þó ekki skotvopn“ kemur í stað „höggvopn og lagvopn“.
Flokkur 16: Tilgreiningin „vörur fyrir listamenn og teiknivörur“ verður „teiknivörur og vörur fyrir listamenn“.
Flokkur 21: Á eftir tilgreiningunni „Heimilis- eða eldhúsáhöld og ílát“ kemur „eldhús- og borðbúnaður, nema gafflar, hnífar og skeiðar;“.
Flokkur 29: Tilgreiningin „matarolíur og matarfeiti“ verður „olíur og feiti til matar“ (for food).
Flokkur 30: Á eftir tilgreiningunni „ís“ kemur „(frosið vatn)“.
Eftirfarandi leiðréttingar verða á þýðingum í yfirskriftum eftirtalinna flokka:
Flokkur 6: Tilgreiningin „málmílát“ sem er þýðing á tilgreiningunni „metal containers“ kemur í stað „málmgámar“.
Flokkur 10: Orðið „umönnunar“ sem er þýðing á orðinu „nursing“ í ensku útgáfu flokka­skrárinnar kemur í stað orðsins „hjúkrunar“.
Flokkur 28: Tilgreiningin „skjáleikjabúnaður“ sem er þýðing á „video game apparatus“ í ensku útgáfu flokkaskrárinnar kemur í stað „tæki til skjáleikja“.
Flokkur 31: Tilgreiningin „hráar og óunnar“, sem er þýðing á „raw and unprocessed“ í ensku útgáfu flokkaskrárinnar kemur í stað „óunnar og unnar“ í upphafi yfirskriftar flokksins. Til­greiningin „blómlaukar“ sem er þýðing á tilgreiningunni „bulbs“ í ensku útgáfu flokka­skrárinnar kemur í stað „laukar“. Tilgreiningin „kímplöntur“ sem er þýðing á tilgrein­ing­unni „seedlings“ í ensku útgáfu flokkaskrárinnar kemur í stað „græðlingar“.
Nánari tilgreining á yfirskriftum flokka við endurnýjun vörumerkja.
Í samræmi við ákvörðun Einkaleyfastofunnar um þrengri túlkun á yfirskriftum flokkaskrárinnar frá 1. janúar 2014, er heimilt við fyrstu endurnýjun merkis eftir það tímamark að tilgreina nánar þá vöru og/eða þjónustu sem merki er skráð fyrir. Tilgreining skal vera í samræmi við þá útgáfu alþjóðlegu flokkaskrárinnar sem er í gildi hverju sinni. Útvíkkun á vernd er ekki heimil. Ef ekki er óskað eftir endurflokkun stendur vöru- og/eða þjónustulisti óbreyttur.
Við endurflokkun þá sem heimil er skv. 1. mgr. skal þess gætt að tilgreiningar séu skýrar og nákvæmar. Leitast skal við að velja einungis þær tilgreiningar sem varða starfsemi eiganda.
Það er á ábyrgð eigenda eða umboðsmanna þeirra að tilgreina nánar vöru og/eða þjónustu við endur­nýjun í samræmi við ákvæði þetta. Telji Einkaleyfastofan tilgreiningar ekki fullnægjandi er veittur frestur til að lagfæra umsóknina í samræmi við 2. mgr. 27. gr. laga nr. 45/1997 um vöru­merki.
Auglýsing þessi gildir frá og með 1. janúar 2018. Jafnframt fellur úr gildi auglýsing um flokkun vöru og þjónustu vegna vörumerkja nr. 130/2017.
Atvinnuvega- og nýsköpunarráðuneytinu, 1. desember 2017.
F. h. ferðamála-, iðnaðar- og nýsköpunarráðherra,
B deild - Útgáfud.: 15. desember 2017
Dómsmálaráðuneytið - Stjórnartíðindi - Sölvhólsgötu 7, 101 Reykjavík
Sími 545 9000 - Netfang: [email protected]